EUROOPAN YHTEISÖJEN KOMISSIO 
Bryssel, 26.05.1997 
KOM(97) 221 lopull. 
Ehdotus 
NEUVOSTON PÄÄTÖKSEKSI 
maatalouden vakinaisten työntekijöiden ja kausityöntekijöiden ansioita koskevien tietojen keruun 
järjestämisestä jäsenvaltioissa annetun direktiivin 82/606/ETY kumoamisesta 
(komission esittämä) 

PERUSTELUT 
1. Vuodesta 1974 alkaen Euroopan yhteisön jäsenvaltioissa on kerätty tietoja 
maatalouden vakituisten työntekijöiden ansioista. Vuoteen 1980 asti (mainittu 
vuosi mukaan lukien) tietoja kerättiin joka vuosi, mutta ei aina kovinkaan 
perusteellisesti: vuosina 1977, 1978 ja 1979 kerättiin ainoastaan miespuolisten 
työntekijöiden ansioita koskevi i tietoja pienellä otannalla. 
2. Vuoden 1980 tietojen keruun järjestämisestä annetulla asetuksella 
3112/80/ETY neuvosto päätti, että jatkossa tietojen keruut toteutetaan pysyvän 
järjestelyn vakiinnuttavan direktiivin perusteella. Kyseinen järjestely luotiin 
28 päivänä heinäkuuta 1982 annetulla neuvoston direktiivillä 82/606/ETY. 
Tämän direktiivin mukaan jäsenvaltioiden on vuonna 1982 ja sen jälkeen 
kahden vuoden välein kerättävä satunnaisotannalla tiedot maatalouden 
sellaisten mies- ja naispuolisten kokopäivätoimisten vakinaisten 
työntekijöiden ja/tai kausityöntekijöiden tosiasiallisista ansioista, jotka 
harjoittavat Euroopan yhteisöjen taloudellisen toiminnan nimikkeistön (NACE 
70) luokassa 01 (maatalous ja metsästys) täsmennettyä ja määriteltyä toimintaa 
lukuun ottamatta tiloja, joiden toiminta muodostuu yksinomaan tai 
pääasiallisesti puutarhojen ja puistojen luomisesta ja ylläpidosta, 
metsästyksestä ja maatalouteen liittyvästä toiminnasta. 
3. Direktiiviä 82/606/ETY muutettiin vuonna 1988. Direktiivin 88/562/ETY 
8 artiklan mukaan neuvosto tarkastelee direktiiviä uudelleen vuonna 1990 ja 
esittää ehdotuksia vuoden 1990 jälkeen tarvittaessa täytäntöön pantaviksi 
säädöksiksi. Komissio on siis laatinut selonteon tietojen keruun 
toteuttamisesta saadun kokemuksen perusteella, mm. suosituksen suorittaa 
seuraava tietojen keruu vuonna 1991 ja sen jälkeen joka kolmas vuosi. 
4. Uusi direktiivi hyväksyttiin vuonna 1991 (91/534/ETY). Vuosia 1991 ja 1994 
koskevat tietojen keruut on toteutettu. 
5. Haluten rajoittaa yhteisön lainsäädännön vain välttämättömään ja pitää 
kansallisten tilasto virastojen työtaakan aisoissa Eurostat on kuullut 
jäsenvaltioita voidakseen todeta, missä määrin tämä tietojen keruu on 
vastannut kansallisia ja yhteisön tilastotarpeita. 
6. Kuulemisen tuloksista käy ilmi, että useimmissa maissa tietojen keruu on 
toteutettu yhteisöjen tarpeiden tyydyttämiseksi ja maissa, joissa tällaisia tietoja 
tarvitaan, muut lähteet riittävät vastaamaan käyttäjien tarpeisiin. Komission 
asianomaiset yksiköt eivät ole ilmaisseet tarvetta jatkaa tietojenkeruuta. 
7. Ottaen huomioon edellä olevat näkökohdat Eurostat katsoi, että direktiivi 
82/606/ETY voitaisiin kumota. 
& 
Tilasto-ohjelmakomitea, jota on kuultu kirjallisesti 16.1.1997, on antanut 
ehdotuksesta myönteisen lausunnon. 
Tämän vuoksi komissio jättää liitteenä olevan päätösehdotuksen neuvoston 
hyväksyttäväksi. 
NEUVOSTON PÄÄTÖS 
tehty ....päivänä kuuta ., 
maatalouden vakinaisten työntekijöiden ja kausityöntekijöiden ansioita koskevien tietojen 
keruun järjestämisestä jäsenvaltioissa annetun direktiivin 82/606/ETY kumoamisesta 
EUROOPAN UNIONIN NEUVOSTO, joka 
ottaa huomioon Euroopan yhteisön perust imissopimuksen ja erityisesti sen 213 artiklan, 
ottaa huomioon komission ehdotuksen, 
sekä katsoo, että 
neuvoston direktiivi 82/606/ETY maatalouden vakinaisten työntekijöiden ja 
kausityöntekijöiden ansioita koskevien tietojen keruun järjestämisestä jäsenvaltioissa1, 
sellaisena kuin se on viimeksi muutettuna direktiivillä 91/534/ETY2, on annettu siinä 
tarkoituksessa, että jäsenvaltioiden maatalouden työntekijöiden palkkakehityksestä saataisiin 
käyttöön vertailukelpoisia tilastotietoja, 
nykyään kansallinen ja yhteisön tietojen tarve voidaan tyydyttää käyttämällä muita 
tietolähteitä, 
pyrkimyksenä on keventää yhteisön lainsäädäntöä ja rajoittaa jäsenvaltioille tilastoista 
aiheutuva kuormitus välttämättömiin tilastotietoihin, ja 
neuvoston päätöksellä 89/382 (ETY/EURATOM)3 perustettua tilasto-ohjelmakomiteaa on 
kuultu kyseisen päätöksen 3 artiklan mukaisesti, 
ON TEHNYT TÄMÄN PÄÄTÖKSEN: 
1 artikla 
Kumotaan direktiivi 82/606/ETY. 
2 artikla 
Tämä päätös on osoitettu kaikille jäsenvaltioille. 
Tehty Brysselissä ... 
1 EYVL N:o L 247, 23.8.1982, s. 22 
2 EYVL N:o L 288, 18.10.1991, s. 36 
3 EYVL N:o L 181, 28.6.1989, s. 47 
4 
ISSN 1024-4492 
KOM(97) 221 lopullinen 
/Vö IrV J\J. JVtJ 1\ JL 
17 03 04 06 
Luettelonumero : CB-CO-97-228-FI-C 
ISBN 92-78-19838-2 
Euroopan yhteisöjen virallisten julkaisujen toimisto 
L-2985 Luxemburg 
s